गौरतलब है कि राजकोट टी20 में टीम इंडिया की हार का ठीकरा सबसे ज्यादा पूर्व कैप्टन एमएस धोनी के सिर फूटा था। मैच के बाद पूर्व क्रिकेटर वीवीएस लक्ष्मण और अजीत अगरकर ने कहा कि अब धोनी की जगह टीम में किसी यंगस्टर को देनी चाहिए। बैट्समैन के तौर पर टीम उन्हें मिस नहीं करेगी। लक्ष्मण ने तो यहां तक कह दिया कि धोनी टीम में किसी युवा खिलाड़ी की जगह छीन रहे हैं। जिसके बाद एक बार फिर से धोनी के संन्यास, उम्र और परफार्म को लेकर चर्चाएं शुरू हो गई थीं, जिन्हें करारा जवाब टीम इंडिया के पूर्व विस्फोटक खिलाड़ी वीरेंद्र सहवाग ने पहले दिया था और अब कप्तान कोहली ने दिया है।